20/02/2019 | Administración LocalMunicipal
A Coruña
Educación
Publicar bases Idiomas do mundo 2019-2020

Bases do Programa Educativo Municipal “Idiomas do Mundo” 2019 OBXECTO 1. O Concello da Coruña, por medio da Concellaría de Xustiza Social e Coidados, convoca o programa educativo “Idiomas do Mundo 2019”, no que se ofrece a oportunidade ao alumnado de 4.º da ESO e 1.º de Bacharelato, de realizar unha actividade de inmersión lingüística no verán de 2019, co obxectivo de avanzar no dominio dalgunha das linguas europeas máis faladas no mundo (inglés e francés, portugués, e alemán) e poder acreditar de xeito oficial o nivel acadado consonte o Marco Común Europeo de Referencia para as Linguas (MCERL). O programa, ademais, permitirá ao alumnado a súa participación nunha acción intercultural por medio do achegamento a outra cultura de Europa. Asemade, constitúe o obxectivo do programa a educación das e dos participantes no respecto á diversidade e á igualdade, así como permitirlles avanzar no seu desenvolvemento persoal. XUSTIFICACIÓN 2. O Concello ven desenvolvendo dende hai máis dunha década accións para a realización de estudos e estadías no estranxeiro do alumnado da cidade. Considérase estratéxico facilitar a formación dunha cidadanía con dominio dos idiomas europeos máis falados do mundo (inglés, portugués, francés e alemán, xunto co castelán) así como a súa educación na interculturalidade e no respecto á diversidade e á igualdade das persoas.3. O inglés é a terceira lingua máis falada no mundo (como lingua materna) e a segunda de se considerar as persoas que a teñen como primeira e segunda lingua. Constitúe unha verdadeira lingua franca e o seu coñecemento resulta esencial para o alumnado de cara ao seu futuro persoal e laboral.4. En canto ao francés, é tamén unha das linguas máis faladas do mundo (a novena) e con maior presenza no contexto internacional, por ser lingua oficial e de traballo das principais organizacións internacionais. Ademais, é impartida dentro do sistema educativo galego, principalmente como segunda lingua estranxeira.5. O portugués, pola súa banda, é a sexta lingua máis falada do mundo (como lingua materna) e presenta unha enorme potencialidade derivada, principalmente, da importancia que están a adquirir algúns dos países que integran a área da lusofonía, nomeadamente o Brasil, que é unha das principais potencias emerxentes. Para os galegos, ademais, é unha lingua especialmente próxima, intercomprensíbel, circunstancia que –tal e como se indica na Lei 1/2014, do 24 de marzo, para o aproveitamento da lingua portuguesa e vínculos coa lusofonía– constitúe unha das nosas potencialidades. Neste sentido, e tal e como se indica na citada norma, “é preciso fomentar o ensino e a aprendizaxe do portugués, co obxectivo, entre outros, de que empresas e institucións aproveiten a nosa vantaxe lingüística, un valor que evidencia a importancia mundial do idioma oficial dun país veciño, tendo en conta tamén o crecente papel de bloques como a Comunidade dos Países de Lingua Portuguesa”. A promoción do ensino-aprendizaxe do portugués constitúe, precisamente, unha das obrigas que estabelece para os poderes públicos galegos a dita lei.6. Por último, o alemán é o idioma máis falado no seo da Unión Europea e tamén, como os anteriores, dos máis falados do mundo (o décimo segundo). Ademais é o terceiro idioma máis estudado no mundo como lingua estranxeira. DESCRICIÓN 7. A estandía nos países de destino será de catro semanas dentro das vacacións de verán do 2019, no mes de xullo.8. Os países de destino serán: Irlanda, Francia, Portugal, Alemaña ou Austria.9. O programa oferta 60 bolsas. Distribúense do seguinte xeito: a) Inglés (Irlanda): 37 prazas. b) Francés (Francia): 10 prazas. c) Portugués (Portugal): 10 prazas. d) Alemán (Alemaña ou Austria): 3 prazas.10. No caso de que non haxa solicitudes abondo de alumnado para algún dos idiomas ofertados, a adxudicataria e o concello poderán acordar a asignación das prazas non cubertas a outro ou outros idiomas nos que exista listaxe de agarda.11. A xestión dos servizos que compoñen este programa realízaos de forma indirecta o Concello, mediante contrato de servizos coa empresa xestora do contrato.12. O programa inclúe as seguintes prestacións: a) Cando menos, unha xornada informativa, de preparación específica, para o alumnado participante no programa. b) Manual do estudante. c) Viaxe e desprazamentos de ida e volta dende A Coruña até o destino asignado a cada alumna/o participante. No seu caso, incluirase no prezo do billete a facturación dunha maleta. Nestas viaxes, o alumnado estará acompañado por monitoras/es. d) Estancia no país de destino durante o período correspondente á estadía, vivindo en familia en réxime de pensión completa. O domicilio da familia non poderá estar a unha distancia (medida en tempo de desprazamento) superior a 50 minutos en transporte público ao respecto do centro de estudos. No caso de que o domicilio estea situado a máis de 2 quilómetros do centro de estudos, facilitarase opción de transporte público entre o domicilio e o centro de estudos, sen custe para a persoa participante. e) Clases intensivas do idioma correspondente no país de destino (acordes ao nivel previo da/o alumna/o); un mínimo de 15 horas semanais entre luns e venres, agás festivos. O profesorado será nativo ou terá acreditado un nivel C2 do MCERL. O máximo de alumnas/os por grupo será de 15. f) Material escolar para as clases. g) Actividades culturais e lúdicas: un mínimo de tres semanais. h) Actividades adicionais de idioma. i) Seguimento e control, por persoal especializado, da vida do alumnado na familia de acollida, do seu comportamento e rendemento académico no centro, así como da súa vida social. j) Realización de proba oficial e certificado oficial acreditativo do nivel acadado consonte o Marco Común Europeo de Referencia para as Linguas (MCERL). k) Seguro de responsabilidade civil para as persoas participantes, cun importe global de 45.000,00 €. 13. O alumnado seleccionado poderá ser beneficiario dunha bolsa total ou parcial en función das circunstancias económicas familiares.14. Bolsa total. Serán beneficiarias/os de bolsa total as persoas seleccionadas que non superen os 9.000,00 € anuais de renda per cápita. O cálculo da renda efectuarase consonte se estabelece nas presentes bases.15. Bolsa parcial. O Concello asumirá un máximo do 95% e un mínimo do 5% do custo total das prazas do alumnado seleccionado que supere os 9 000,00 € anuais per cápita. As familias do alumnado beneficiario de bolsa parcial asumirán un mínimo do 5% e un máximo dun 95% do prezo da praza. As porcentaxes que corresponde aboar ás familias variarán en función da renda per cápita e son as que se indican no seguinte cadro: 16. O alumnado seleccionado estará obrigado a participar en cantas reunións sexan convocadas polo Servizo Municipal de Educación (en adiante, SME), así como a facer efectivo, no seu caso, a porcentaxe que lle corresponda do custo da súa participación no programa nos prazos establecidos polo SME, que serán publicados na web municipal (www.coruna. gal/educacion). O incumprimento destas obrigas implicará a exclusión do programa, logo de resolución motivada do órgano competente.17. O alumnado afectado por algunha discapacidade poderá participar no programa cando o fogar de acollida sexa axeitado ás súas necesidades específicas.18. A selección do alumnado participante realizarase en réxime de concorrencia competitiva. Esta selección realizarase de acordo cos principios de publicidade, transparencia, concorrencia, obxectividade e non discriminación aplicando os criterios de valoración fixados nestas bases.16. O procedemento para a selección do alumnado iníciase de oficio, mediante a presente convocatoria aprobada polo órgano competente do Concello que se publica na páxina web municipal (www.coruna. gal/educacion). A través da citada páxina o SME realizará as comunicacións ás persoas participantes, sendo responsabilidade destas a consulta da mesma para obter a información relativa a listados, prazos, convocatorias de xuntanzas e outras cuestións relacionadas co programa. REQUISITOS 17. Constar empadroado e residir no Concello da Coruña xunto co seu pai e/ou nai ou representante legal (para estes efectos, refírese exclusivamente aos supostos en que a representación legal do menor non sexa ostentada polos pais), dende o 1 de setembro de 2018. Tamén serán aceptados empadroamentos posteriores a esa data e anteriores ao final do prazo de presentación de solicitudes nos casos en que se acredite traslado de domicilio e centro educativo motivado por cambio de localidade de residencia ao Concello da Coruña. A residencia acreditarase por medio do empadroamento. Para tal efecto a persoa solicitante deberá autorizar ao Concello da Coruña, marcando a casa que aparece na ficha de solicitude, para que consulte os datos do Padrón municipal. No caso de non figurar de alta no padrón, o Concello poderá aceptar outros medios de proba admitidos en dereito para acreditar a residencia na cidade. Neste caso, correspóndelle á comisión de valoración considerar acreditado este extremo.18. Estar matriculada/o e cursando 4.º da ESO ou 1.º de Bacharelato no curso 2018/2019.19. Obter no curso anterior, 3.º ou 4.º da ESO (segundo corresponda), unha cualificación media de 6,00 puntos ou máis e non ter ningunha materia pendente.20. Obter no curso anterior, 3.º ou 4.º da ESO (segundo o caso), unha cualificación de 6,00 puntos ou máis na/s materia/s de lingua/s estranxeira/s (inglés/francés /portugués /alemán) pola/s que se queira optar e estar a cursala/s no curso 2018/2019. No caso de estar a cursar algún destes idiomas na Escola Oficial de Idiomas poderase alegar a cualificación obtida nela. Para o caso de portugués, de non se estar a cursar esta materia, a cualificación a valorar será a correspondente á materia de lingua galega e literatura do curso anterior.21. Os/as cidadáns que precisen visado para realizar estadías no país para o que solicitan destino deberán dispor do mesmo cando menos 15 días antes do inicio da viaxe. A tramitación e obtención do visado é responsabilidade da persoa solicitante. BAREMACIÓN 22. Características persoais da/o estudante para vivir durante catro semanas cunha familia diferente á propia no contexto social e académico dunha cultura diferente. Este criterio será valorado coa información que achegue o documento que figura como anexo I, que será cuberto polo centro educativo no que estea a cursar 4.º da ESO ou 1.º de Bacharelato. Este requisito será valorado cun máximo de 5 puntos. De non se acadar unha cualificación mínima de 3 puntos non se continuará no proceso.23. Cualificación media obtida no curso anterior (3.º ou 4.º da ESO), até un máximo de 5 puntos. Estes puntos asignaranse do seguinte xeito: 24. Cualificación final da materia de lingua estranxeira (inglés/francés/portugués ou galego/alemán) no curso anterior (3.º ou 4.º da ESO) até un máximo de 3 puntos. No caso de estar a cursar algún destes idiomas na Escola Oficial de Idiomas poderase alegar a cualificación obtida nela.28. Ingresos económicos familiares até un máximo de 10 puntos. A puntuación correspondente asignarase do seguinte xeito: 29. O cálculo da renda realizarase consonte as seguintes regras: a) A renda familiar para os efectos de bolsa ou axuda obterase por agregación das rendas de cada un dos membros computábeis da familia que obteñan ingresos de calquera natureza, calculadas segundo se indica nos apartados seguintes e de conformidade coa normativa reguladora do Imposto sobre a Renda das Persoas Físicas (IRPF). Computarase o exercicio 2017. b) Para a determinación da renda dos membros computábeis que presentasen declaración polo IRPF, procederase do modo seguinte: b.1. Sumarase a base impoñible xeral coa base impoñible do aforro, excluíndo todos os saldos netos negativos de ganancias e perdas patrimoniais de 2013 a 2016 e o saldo neto negativo de rendementos do capital mobiliario de 2013 a 2016 a integrar na base impoñible do aforro. b.2. Deste resultado restarase a cota resultante da autoliquidación. c) Para a determinación da renda dos demais membros computábeis que obteñan ingresos propios e non presentasen declaración de IRPF seguirase o procedemento descrito na letra b. anterior e do resultado obtido restaranse os pagamentos a conta efectuados. d) No caso de se ter establecida pensión de alimentos en favor de fillos integrantes da unidade familiar, a contía efectivamente percibida da mesma no ano 2017 incluirase no cómputo na renda familiar. Para o cálculo terase en conta o incremento do IPC a partir do ano seguinte á data da sentenza, agás que na mesma apareza outro mecanismo de actualización. e) A renda familiar determinada segundo os números anteriores dividirase entre o número de integrantes da unidade familiar. No caso de que exista discrepancia entre a documentación da que se dispoña para a determinación do número de integrantes da unidade familiar o SME poderá solicitar, se o considera oportuno as aclaracións ou documentación adicional e estabelecerá o número de membros que corresponda asignar. f) Con carácter excepcional, a comisión de valoración poderá ter en conta circunstancias sobrevidas (posteriores ao 2017) que teñan unha incidencia significativa na situación económica familiar. Neste caso, a persoa interesada deberá acreditalo no momento de presentar a solicitude. g) Para o caso de unidades familiares non residentes en España no ano 2017, aplicaranse as anteriores regras mutatis mutandis. Correspóndelle á persoa solicitante achegar a documentación precisa para poder realizar o cálculo da renda que, bardante o caso de portugués, deberá estar traducida ao galego ou castelán. h) A falta ou defecto de acreditamento das circunstancias económicas familiares non implicará a exclusión do proceso, pero se asignarán 0 puntos neste apartado.30. Discapacidade da persoa solicitante, pai, nai ou irmá/n ou calquera outro membro que integre a unidade familiar, igual ou superior ao 33%: 31. Serán seleccionadas as persoas solicitantes que obteñan maior puntuación coa suma das obtidas nos distintos apartados do baremo.32. Unicamente se valorarán por parte da comisión documentos oficiais das entidades públicas e privadas correspondentes, asinados polas persoas responsábeis das certificacións que se esixen e, no seu caso, as declaracións responsábeis que se soliciten. Poderase requirir ás persoas participantes para que acheguen documentación adicional co obxecto de acreditar os méritos ou o cumprimento dos requisitos previstos nesta convocatoria. INSCRICIÓN E DOCUMENTACIÓN 33. O prazo de apertur da ficha e presentación da documentación é do 8 ao 29 de marzo de 2019, ás 14.00 horas. Poderá acordarse a ampliación do prazo para a presentación de solicitudes antes de que este finalice.34. O alumnado que queira participar no programa deberase inscribir en liña na web municipal www.coruna. gal/educacion a través da ficha de solicitude específica”Idiomas do mundo 2019”. Nela indicará o/os idioma/s para o/os que solicita a súa participación, por orde de preferencia. Só se admitirá un máximo de dúas preferencias. Non se poderá incluír o mesmo idioma en distintos niveis de preferencia.35. Unha vez feita a inscrición, o sistema elabora un xustificante de solicitude cun número de identificación (ID) que será o de referencia de cada expediente no proceso. Este xustificante deberase imprimir e asinar pola/o participante e a persoa ou persoas que teñen a patria potestade (de ambos proxenitores nos casos de nulidade, separación ou divorcio) ou tutela sobre a/o participante. A documentación do expediente e a ficha de solicitude, asinada polo/a participante e a persoa ou persoas que teñen a patria potestade ou tutela sobre o/a participante, deberá presentarse nos rexistros municipais ou por calquera outro medio permitido pola Lei de Procedemento Administrativo. DOCUMENTACIÓN 36. A documentación que se relaciona a continuación ten que presentarase por rexistro acompañada dunha instancia na que se solicite a participación no programa municipal. c) O xustificante da solicitude que se cubriu en liña, asinado pola persoa solicitante e a persoa ou persoas que teñan a patria potestade ou tutela sobre aquela. d) As fotocopias do documento oficial de identidade (DNI, NIE ou pasaporte) da persoa solicitante e das/os nais/pais ou representantes legais. e) O certificado das cualificacións do curso anterior (3.º ou 4.º da ESO). f) O certificado de estar a cursar en 4.º da ESO ou 1.º de Bacharelato a/s lingua/s estranxeira/s as que se opta, agás no caso de portugués. O certificado poderá substituírse por copia compulsada do boletín de cualificacións de 4.º da ESO ou 1.º de Bacharelato. De se estar matriculado na Escola Oficial de Idiomas, certificación do centro ou copia compulsada do boletín de cualificacións. g) O Anexo I cuberto polo centro educativo segundo as indicacións e coas sinaturas e selo correspondentes. h) Se for o caso, o certificado expedido pola Xunta de Galicia ou organismo oficial competente na materia, acreditativo do grao de minusvalía da/o alumna/o e/ou doutra/o integrante da unidade familiar. i) Só no caso de non se autorizar a consulta de datos na Axencia Tributaria (marcando a casa correspondente que figura na ficha de inscrición) ou de ter presentado máis dunha declaración, terase que achegar as certificacións expedidas pola Axencia Tributaria das declaracións de IRPF individuais de ambos proxenitores ou conxunta, correspondentes ao exercicio 2017, emitidas e datadas no mes de outubro ou posterior de 2017. j) As persoas que forman parte de unidades familiares non obrigadas a declarar ou das que as administracións tributarias non dispoñen de datos, deberán entregar unha certificación expedida pola Axencia Estatal de Administración Tributaria acreditativa desta situación. k) No suposto de familias monoparentais, achegarase a certificación de quen teña atribuída legalmente a garda e custodia da persoa participante. Para estes efectos considérase “familia monoparental” a formada por nai ou pai solteira/o, ou por nai ou pai en situación de separación legal, divorcio, nulidade ou viuvez. Non se considerará familia monoparental aquela na que se teña acordada custodia compartida. A condición de familia monoparental acreditarase mediante fotocopia compulsada do libro de familia e/ ou resolución xudicial de separación, divorcio, nulidade ou adopción de medidas paterno-filiais, onde figure a contía da pensión de alimentos establecida en favor dos menores integrantes da unidade familiar. l) Cando se teña acordada pensión de alimentos ou exista dereito a ela, deberá achegarse, xunto coa resolución xudicial máis recente que a estabeleza, unha declaración responsábel (anexo II) da/o proxenitor/a que teña a garda e custodia indicando a contía percibida por tal concepto no ano 2017. m) No caso de que exista incumprimento total ou parcial do abono da pensión deberá xuntarse tamén a copia da admisión a trámite da demanda de execución ou da denuncia presentada. n) Nos casos en que, existindo dereito a solicitar pensión de alimentos, non se acredite a súa solicitude ou a contía da mesma, non se obterán puntos no apartado de ingresos económicos familiares.37. Con posterioridade ao prazo de presentación de solicitudes non se admitirá a alegación de documentación baremábel, sen prexuízo dos posíbeis requirimentos de aclaración que poida efectuar o SME ou a comisión de valoración.38. O Concello resérvase o dereito a realizar as comprobacións oportunas sobre a documentación presentada, e a persoa interesada está obrigada a facilitar canta información e documentación lle sexa requirida polo SME para acreditar a veracidade dos datos alegados.39. A presentación da solicitude de participación implica a autorización ao SME para solicitar das institucións emisoras da documentación presentada as aclaracións oportunas ao respecto do contido do documento e, no seu caso, da súa autenticidade. Esta autorización enténdese cinguida á información estritamente precisa para a participación neste programa educativo municipal. COMISIÓN DE VALORACIÓN 40. Para os efectos de baremar as solicitudes e elaborar as listaxes que correspondan, constitúese unha comisión de valoración. Estará integrada pola Xefatura de Servizo de Educación, a Xefatura de Departamento de educación e unha técnica de Educación, que exercerá como secretaria e que actuará con voz e sen voto. SELECCIÓN DAS PERSOAS ADXUDICATARIAS 41. A comisión de valoración asignará a puntuación que corresponda ás persoas solicitantes en aplicación do baremo que figura nestas bases para o/s idiomas que solicite/n.42. Realizarase unha primeira adxudicación das prazas considerando unicamente o idioma que figure de primeiro na orde de preferencia das persoas solicitantes.43. Os empates dirimiranse en favor das persoas solicitantes con maior puntuación nos seguintes criterios, pola orde na que figuran: o) Menor renda per cápita familiar. p) Cualificación media do curso anterior (3.º ou 4.º da ESO). q) Cualificación final do idioma correspondente no curso anterior (3.º ou 4.º da ESO). r) Situación de discapacidade da/o alumna/o. s) Sorteo público.44. No caso de quedar prazas vacantes tras a primeira adxudicación, realizaranse sucesivas adxudicacións para as prazas sen cubrir tomando en consideración o seguinte idioma solicitado.45. No caso de que, finalizadas as adxudicacións, algún idioma quede con prazas vacantes, estas poderán ofertarse ás persoas solicitantes doutros idiomas que non foran asignadas, sempre que cumpran os requisitos para ese idioma, en función da puntuación que lle corresponda.46. As persoas que foron beneficiarias con anterioridade dunha bolsa para a súa participación neste programa ou nas bolsas Junior Year só serán baremadas se quedan prazas vacantes tras realizar as operacións descritas anteriormente e serán asignadas do mesmo xeito.47. Finalizadas as adxudicacións, publicaranse na páxina web www.coruna. gal/educacion as listaxes provisionais, cos números de identificación (ID) correspondentes ás peticións recibidas. Incluirá as seguintes relacións provisionais, unha para cada idioma: c) Alumnado seleccionado (tantos como prazas se oferten no programa), sinalando ás persoas que se lle concedese bolsa total e a contía do custe da praza que lles corresponda aboar ás restantes persoas seleccionadas. d) Alumnado que, cumprindo os requisitos, non acade o número de orde que lle permita participar no programa por exceder do número de prazas correspondentes a cada idioma, que constituirán as listaxes de agarda. As persoas seleccionadas nalgunha das listas, se é o caso, non figurarán na listaxe de agarda do outro idioma. As persoas non seleccionadas poderán figurar en máis dunha listaxe. e) Alumnado que non cumpre os requisitos para participar no programa, con expresión sucinta da causa da súa exclusión.48. Fronte ás listaxes provisionais abrirase un prazo de 10 días hábiles, contados a partir do día seguinte ao da devandita publicación, co fin de que as persoas interesadas aleguen o que estimen oportuno en defensa dos seus dereitos, emenden as faltas ou acompañen os documentos preceptivos, con indicación de que se así non o fixeren, teráselles (no caso de que corresponda) por desistidas da súa petición.49. A comisión de valoración examinará as alegacións presentadas e emitirá informe motivado.50. A proposta de resolución definitiva recollerá, se procede, as alegacións presentadas. Non se realizarán comunicacións individuais fronte ás mesmas. Emitirase pola Xefatura de Servizo de Educación e incluirá as seguintes relacións definitivas, unha para cada idioma: c) Alumnado seleccionado (tantos como prazas se oferten no programa), sinalando ás/aos que se lle concedese bolsa total e a contía do custe da praza que lles corresponda aboar ás restantes persoas seleccionadas. d) Alumnado que, cumprindo os requisitos, non acade o número de orde que lle permita participar no programa por exceder do número de prazas correspondentes a cada idioma, que constituirán as listaxes de agarda. As persoas seleccionadas nalgunha das listas, se é o caso, non figurarán na listaxe de agarda do outro idioma. As persoas non seleccionadas poderán figurar en máis dunha listaxe. e) Alumnado que non cumpre os requisitos para participar no programa, con expresión sucinta da causa da súa exclusión.51. A proposta de resolución definitiva elevarase ao órgano competente que resolverá o procedemento de xeito motivado.52. As propostas de resolución provisional e definitiva non crean dereito ningún a favor das persoas candidatas propostas fronte á Administración municipal até que non se publique a resolución definitiva.53. Unha vez publicada a resolución definitiva, as persoas seleccionadas disporán dun prazo de 5 días naturais para a súa aceptación ou renuncia, que deberá ser comunicada por escrito ao SME a través dos rexistros municipais ou en calquera das dependencias a que se refire o artigo 16 da Lei 39/2015, do 1 de outubro, do Procedemento Administrativo Común das Administracións Públicas. Transcorrido o dito prazo sen que se produza comunicación, entenderase que renuncia á súa participación no programa. De se presentar a comunicación nalgún rexistro non municipal remitirase copia escaneada da mesma (co selo de rexistro de entrada) por correo electrónico ao SME (educacion@coruna. es). 54. O alumnado seleccionado que desexe causar baixa posteriormente a dito prazo no programa deberá presentar un escrito de renuncia dirixido ao SME por correo electrónico (educacion@coruna. es). 55. No caso de causar baixa unha vez publicada a resolución definitiva, a devolución da cota na súa totalidade realizarase unicamente cando existan razóns xustificadas e sobrevidas (enfermidade, accidente.) posteriores ao aboamento.56. As persoas solicitantes incluídas nas listaxes de agarda substituirán, por orde de puntuación, ás seleccionadas que renuncien á súa participación no programa. Estas persoas serán informadas por correo electrónico para que, nun prazo de 24 horas, acepten a praza vacante. Transcorridas as ditas 24 horas sen que conste a aceptación ou renuncia por correo electrónico, a praza será ofrecida á seguinte persoa na listaxe de agarda.57. A resolución definitiva esgota a vía administrativa e contra ela poderase interpor recurso potestativo de reposición diante do órgano que resolveu, no prazo dun mes, na forma e condicións que determina a Lei 39/2015, do 1 de outubro, do Procedemento Administrativo Común das Administracións Públicas, ou ser impugnada directamente diante da xurisdición contencioso-administrativa, no prazo de dous meses contados a partir do día seguinte ao de publicación da resolución, de conformidade coa Lei 29/1998, do 13 de xullo, reguladora da xurisdición contencioso-administrativa. OBRIGAS DAS PERSOAS SELECCIONADAS E CAUSAS DE BAIXA 58. As persoas seleccionadas terán as seguintes obrigas: c) A participaren en cantas xuntanzas sexan convocadas polo SME. d) A presentaren toda a documentación que lle solicite o SME e a empresa adxudicataria, en forma e prazo. e) A facer efectivo, no seu caso, a porcentaxe que lle corresponda do custo da súa participación no programa nos prazos estabelecidos polo SME, que serán publicados na web educativa municipal (www.coruna. gal/educacion). f) Unha vez no país de destino, a comportarse dunha maneira correcta, con total respecto os costumes e modo de vida das persoas que habitan no país de destino e a cumprir coas indicacións que lles dea o personal a cargo e o profesorado. g) A manter una actitude proactiva de cara á consecución dos obxectivos do programa. h) A realizaren as probas inicial e final do idioma correspondente, cara a poder acreditar de xeito oficial o nivel acadado consonte MCERL.59. Causarán baixa no programa as persoas participantes que incumpran as obrigas estabelecidas nestas bases, entre elas: c) O non pagamento do custo fixado nos prazos estabelecidos polo SME. d) A falsidade da documentación ou condicións requiridas para a concesión da participación no programa ou a ocultación daquelas que tivesen impedido esta concesión, sen prexuízo das responsabilidades legais nas que puidesen incorrer. e) A incompatibilidade ou inadaptación para permanecer no programa. f) A falta de asistencia ás actividades escolares así como ás culturais e lúdicas que sexan obrigatorias. g) A falta de aproveitamento do programa e/ou o mal comportamento, previa audiencia aos representantes legais da persoa participante. h) A aceptación por parte do SME da proposta razoada de baixa cursada pola contratista do Concello que presta o servizo de xestión do programa.60. As baixas no programa acordaranse por resolución do órgano municipal competente e notificaranse aos responsábeis legais da persoa interesada de acordo co previsto na Lei 39/2015, do 1 de outubro, do Procedemento Administrativo Común das Administracións Públicas.61. As persoas que causen baixa no programa por incumprimento non poderán solicitar nos anos 2020 e 2021 outras bolsas para participar en programas educativos promovidos polo SME.62. No caso de que unha persoa participante decidise pola súa libre iniciativa deixar o programa antes da súa finalización, considerarase un abandono, polo que o custo íntegro da viaxe de regreso será responsabilidade da súa familia. No caso de seren beneficiario/a dunha bolsa parcial, non existirá dereito a devolución de cota abonada. PROTECCIÓN DE DATOS 63. Os datos rexistrados polas persoas participantes no programa educativo Idiomas do Mundo 2019 serán recollidos e tratados conforme Lei Orgánica 3/2018, de 5 de decembro, de Protección de Datos Personais e garantía dos derechos dixitais e empregaranse exclusivamente para a realización do dito programa.64. Os datos persoais facilitados quedarán rexistrados nun ficheiro de titularidade do Concello da Coruña e as persoas interesadas poderán exercer o seu dereito de acceso, rectificación, cancelación e oposición ante o Concello da Coruña, praza de María Pita, 1 - 15001 A Coruña.65. O Concello da Coruña como responsábel do seu tratamento, facilitará á empresa xestora do contrato, encargada do seu tratamento, os datos seguintes de carácter persoal relativos ás persoas seleccionadas: nome e apelidos, DOE, teléfonos e correos, titores legais, así como a porcentaxe da cota que lles corresponda achegar e o seu importe; e, no seu caso, a situación de discapacidade da persoa participante. A empresa xestora do contrato tratará os datos única e exclusivamente conforme ás instrucións do responsable do tratamento, non os empregará con fin distinto ao obxecto do contrato nin os comunicará ou cederá a outras persoas, nin sequera para a súa conservación, até o remate do contrato. INDICACIÓNS FINAIS 66. A presentación da solicitude implica a aceptación das bases da convocatoria.67. Correspóndelle á comisión de valoración interpretar as presentes bases.68. A realización do programa está supeditada á celebración por parte do Concello da Coruña dun contrato de servizos cunha empresa xestora do mesmo. A Coruña, 12 de febreiro de 2019. A Terceira Tenente de Alcaldesa, Área de Xustiza Social e Coidados Ivan Ernesto Floriani Dee ANEXO I Programa Educativo Municipal “Idiomas do Mundo” 2019 Nome e apelidos da persoa participante: ______________________________________ Curso:________ Centro: ________________________________________________ I.–INFORME DE TITORÍA Puntuar as diferentes características persoais do participante no proceso de selección do programa educativo municipal “Idiomas do Mundo 2018” de acordo co seguinte baremo: Baixa 0 puntos Media 0,5 puntos Alta 1 punto As puntuacións deben de ser acordadas pola persoa responsábel da titoría no curso actual tras consultar co resto do equipo docente e coa persoa responsábel do departamento de orientación. A puntuación do baremo aplicarase ao participante tomando como referencia comparativa as características persoais dos/as compañeiros/as da súa mesma idade. TITORÍA Selo Asdo. __________________________ Data _____________________ ANEXO I (continuación) Programa Educativo Municipal “Idiomas do Mundo” 2019 Nome e apelidos da persoa participante: _________________________________________ Curso: ________ Centro: _________________________________________________ II. INFORME DA DIRECCIÓN DO CENTRO (Por cada conduta establecida na pregunta n.º 1, se lle baixará 1 punto en relación aos puntos obtidos no apartado 1 deste Anexo. Por cada conduta establecida na pregunta n.º 2, se lle baixarán 2 puntos.) 1.–Durante o presente curso aplicóuselle ao/á alumno/a participante neste proceso algunha corrección por conduta contraria ás normas de convivencia do centro que implicasen suspensión do dereito de asistencia a determinadas clases ou ao centro por un prazo máximo de tres días? SI  NON  En caso afirmativo, indicar cantas e explicar brevemente os motivos da/s corrección/s.2.–Durante o presente curso aplicóuselle á/ao alumna/o participante neste proceso algunha corrección por conduta gravemente prexudicial para a convivencia do centro que implicasen a instrución dun expediente? SI  NON  En caso afirmativo, indicar cantas e explicar brevemente os motivos da/s corrección/s. Dirección do Centro Selo Asdo. __________________________ Data _____________________ ANEXO II Programa Educativo Municipal “Idiomas do Mundo” 2019 DECLARACIÓN RESONSÁBEL (A cubrir unicamente de se estar a percibir pensión de alimentos en virtude de resolución xudicial por separación, divorcio ou nulidade matrimonial, ou adopción de medidas paternofiliais en favor dalgún membro da unidade familiar ou de ter dereito a ela) D./D.ª____________________________________________________________, provisto/a de documento oficial de identidade _______________________, DECLARA BAIXO A SÚA RESPONSABILIDADE Que resolución máis recente que estabelece a pensión de alimentos é de data: – Mes: _______ – Ano: _______ Que durante o ano 2017 percibiu a cantidade de ________________ euros en concepto de pensión de alimentos en favor de membros que integran a unidade familiar. (A cubrir só no caso de falta de aboamento, total ou parcial, da pensión de alimentos durante o ano 2016. Deberán considerase as actualizacións anuais que correspondan) Achega copia da admisión a trámite da demanda de petición de pensión de alimentos, da demanda de execución ou da denuncia formulada como consecuencia da falta de pago da pensión: 80. SI  82. NON  Cando estea estabelecida pensión de alimentos, no caso de non achegar copia da admisión a trámite da demanda de execución ou da denuncia, realizarase o cómputo da renda co cómputo íntegro da pensión de alimentos acordada xudicialmente, coas actualizacións que correspondan. No caso de non se acreditar a contía que corresponda ou correspondería percibir en concepto de pensión de alimentos non se asignará puntuación no apartado de ingresos económicos familiares. A Coruña, __ de marzo de 2019. Asdo. ______________________________